Ayen yeɛnan aẓawan, yeqqim almi d aseggas i deg-i iruḥ ad yessɛeddi lɛesker i yebda yessnulfuy-d tizlatin, dɣa aḍebsi-ines amezwaru i yessekles yefka-as isem “Yemmut d aɣrib” i d-yessufeɣ ɣer teẓrigin Azwaw. Seg yimir-nni dɣa id-yefka ssmamat ɣef wamek ara yili leqdicis d umennuɣ-is amḥaddi ɣef tmagit tazwawt, am tezlit ”Ay abrid-is, mel-iyi abrid ɣer yisemiw”. S tesfift-a tamenzut ibda ittwassan. Rnu, iḥella-d agatu i usekles n kraḍ n walbumen niḍen di teẓrigin-nni gedged. S tkasiṭ-agi dɣa i d as-d-iban ubrid ara yawi, abrid n ccna akked umennuɣ aseklan. Anaẓur-a werǧin yelmid aẓawan deg uɣerbaz maca am akken id-yenna ulac aɣerbaz yifen At Xelfun anda i d-ilul.44